“Ka matsatsi a mang ke tšoha hoo ke sa khoneng ho etsa lintho tse ling, hape ka linako tse ling ha ke khone ho bala kaha ke sitoa ho tsepamisa kelello ’me ke hatelleha maikutlo hoo ke qobang ho kopana le batho, esita le metsoalle ea ka. Batho ba bang ba leka ho ntšelisa ka ho mpolella hore, ho tla loka kapa ba re, ha ho hobe hakaalo. Ba bang ba re ke nahane ka lintho tse molemo tse nketsahallang. Empa ke lekile ho etsa seo ka makhetlo! Le hoja ba sa rere ho nkutloisa bohloko, mantsoe ao a etsa hore ke ikutloe ke se na thuso, ke le molato ebile ke hlōlehile le ho feta.”—Claudia, Afrika Boroa. Selemong seo re nyalaneng ka sona, ke ile ka fumana memo e tsoang ofising ea lekala ea Lipaki Tsa Jehova e Fora motseng oa Louviers, hore ke il’o qeta khoeli ke koetlisetsoa mosebetsi oa phetolelo. Lilemong tseo, lekala le ne le ntse le sebetsa ka thata ho etsa likhatiso tse ’maloa tsa DVD tsa Puo ea Matsoho ea Fora. Empa kaha ho ne ho sa ntse ho e-na le mosebetsi o mongata, lefapha la phetolelo le ne le hloka batho ba eketsehileng.